Józef Bem

Józef Zachariasz Bem (, ; 14 Mac 1794 – 10 Disember 1850) ialah seorang jurutera dan jeneral Poland, seorang pasha Uthmaniyah dan wira negara Poland dan Hungary, serta tokoh yang terjalin dengan gerakan-gerakan patriotik Eropah yang lain. Seperti Tadeusz Kościuszko (yang berjuang dalam Perang Kemerdekaan Amerika) dan Jan Henryk Dąbrowski (yang berjuang bersama Napoleon Bonaparte di Itali dan dalam Pencerobohan Perancis ke atas Rusia), Bem berjuang di luar sempadan Poland di mana sahaja pimpinan dan kemahiran ketenteraan beliau diperlukan.

Kehidupan Awal
Keluarga Behm berasal dari Schweidnitz (Świdnica) di Silesia. Mereka berpindah ke Galicia pada abad ke-17. Datuk Józef, Adalbert Behm merupakan datuk bandar Lviv. Józef Bem dilahirkan pada 14 Mac 1794 di Tarnów di Galicia. Selepas penubuhan Duci Warsaw daripada wilayah-wilayah yang ditawan oleh Napoleon, beliau berpindah bersama ibu bapanya ke Kraków, yang mana selepas menamatkan sekolah tentera (tempat beliau mendapat nama dalam matematik) beliau menyertai angkatan duci sebagai kadet berusia lima belas tahun. Beliau menyertai rejimen artileri Poland sebagai leftenan muda kemudian leftenan dalam perkhidmatan Perancis, mengambil bahagian dalam pencerobohan Perancis ke atas Rusia (1812), seterusnyanya mendapat nama dalam pertahanan Danzig () (JanuariNovember 1813), memenangi Salib Kesateria Legion d'honneur.

Selepas Kongres Vienna pada tahun 1815, Duci Warsaw diubah menjadi Kerajaan berperlembagaan Poland, wilayah tanggungan Empayar Rusia, dan Bem menjadi guru di sebuah kolej tentera. Di sana beliau menjalankan penyelidikan mengenai peluru berpandu seperti roket yang baru direka bentuk, menerbitkan penyelidikannya dengan ilustrasi yang terperinci.

Bem terlibat dalam konspirasi politik untuk memerdekakan Poland sepenuhnya. Namun, apabila keahliannya dalam sebuah organisasi patriotik rahsia ditemui, beliau diturunkan pangkat dan dihukum (pada 1822) kepada satu tahun penjara. Walaupun hukuman itu digantung, Bem meletakkan jawatan tauliahnya dan berpindah ke Galicia. Di sana, beliau menyelidik enjin wap dan penerapannya, sekali lagi menerbitkan hasil-hasil beliau. Bem tinggal di Lwów (kini Lviv) dan Brody sehingga 1830, dan berancang untuk menulis risalah mengenai subjek itu.

Pemberontakan November
Apabila Pemberontakan November, sebuah pemberontakan untuk kemerdekaan Poland, meletus pada 29 November 1830 menentang Empayar Rusia, Bem serta-merta menyertai pihak pemberontak Poland. Beliau tiba di Warsaw, diberikan tauliah Mejar dan mengarah Batalion Pasukan Berkuda Ringan ke-4, yang beliau ketuai semasa Pertempuran Iganie dan Ostrołęka. Semasa Pertempuran Ostrołęka, pasukan Bem dengan berani lawan menyerbu Rusia. Walaupun tentera Poland mengalami kekalahan teruk dengan 6,000 orang korban, tindakan Bem telah mencegah kemusnahan seluruh tentera itu. Atas keberaniannya di medan perang, Bem dianugerahkan Salib Emas Virtuti Militari dan dinaikkan pangkat ke Brigedier Jeneral. Beliau terus menentang penyerahan kalah sehingga akhir Pemberontakan, semasa pertahanan putus asa Warsaw menentang Putera Paskievich (27 September 1831). Walau bagaimanapun, tentera Poland akhirnya terpaksa meletakkan senjata pada 5 Oktober 1831, dan melintasi sempadan pemecah Rusia–Prussia di bawah pemerintahan Jeneral Maciej Rybiński dalam Penghijrahan Besar.

Pembuangan pertama
Bem kemudian melarikan diri ke Paris, di mana beliau menyara hidup dengan mengajar matematik. Di Perancis, beliau menerbitkan karya seterusnya, mengenai pemberontakan kebangsaan di Poland. Beliau bukan sahaja menilai pemberontakan 1831, malah cuba membentangkan program untuk meneruskan perjuangan untuk kebebasan negara itu. Semasa tinggal di Perancis, beliau bekerjasama dengan organisasi Hôtel Lambert dan merupakan ahli Persatuan Sejarah dan Sastera.

Tahun 1833, semasa Perang Saudara Portugis, beliau pergi ke Portugal untuk membantu pejuang kebebasan Dom Pedro menentang reaksioner Dom Miguel, tetapi meninggalkan idea itu apabila mendapati bahawa sebuah legion Poland tidak dapat dibentuk di sana. Semasa di Portugal, beliau menjadi sasaran percubaan pembunuhan oleh ejen-ejen Rusia.

Wira 1848

Lapangan yang lebih luas untuk aktivitinya muncul pada tahun 1848 disebabkan oleh Revolusi Austria dalam Empayar Habsburg. Pertama, beliau cuba mempertahankan Vienna daripada tentera imperial Alfred I, Putera Windisch-Grätz dan, selepas penyerahan kalah, bergegas ke Pressburg (, hari ini Bratislava, Slovakia) untuk menawarkan khidmatnya kepada Lajos Kossuth, mula-mula mempertahankan dirinya, dalam ucapan yang panjang, daripada tuduhan "khianat terhadap perjuangan Poland" dan "kecenderungan aristokratik" — yang golongan yang lebih fanatik dalam émigré Radikal Poland berulang kali lontarkan terhadapnya. Beliau diamanahkan dengan pertahanan Transylvania pada hujung tahun 1848. Pada 1849, sebagai Jeneral tentera Székely, beliau dengan ajaibnya, selepas berperang sepanjang hari, berjaya mengusir pasukan pengejar yang besar terutamanya di jambatan Piski (kini Simeria, Romania) dengan tenteranya yang kecil pada 9 Februari.

Selepas membebaskan Transylvania, beliau dihantar untuk mengusir Jeneral Austria Anton Freiherr von Puchner dari wilayah Banat. Bem mengalahkan von Puchner di Orsova (kini Orșova) pada 16 Mei, tetapi pencerobohan Rusia memaksa Bem berundur ke Transylvania. Dari 12 hingga 22 Julai, Bem terus berperang tetapi akhirnya, pada 31 Julai 1849, tenteranya dimusnahkan oleh sebuah angkatan yang besar dalam Pertempuran Segesvár (kini Sighişoara); Bem melarikan diri selepas berpura-pura mati. Beliau berperang lagi di Nagycsür (kini Șura Mare) pada 6 Ogos, dan berjaya membawa tenteranya yang terpecah ke Pertempuran Temesvár (kini Timișoara), untuk membantu Jeneral Henryk Dembiński. Bem memerintah tentera dan cedera parah dalam pertempuran hebat terakhir perang, yang berlangsung pada 9 Ogos.
200px|thumb|Makam Jeneral Józef Bem di Tarnów

Pembuangan kedua dan kematian
Ketika pemberontakan musnah, beliau melarikan diri ke Empayar Uthmaniyah di mana beliau memeluk Islam,The Islamic World and the West, Christoph Marcinkowski, pg. 99 dan berkhidmat sebagai Gabenor Aleppo dengan nama Murad Paşa/Pasha. Kemenangan ketenteraan terakhirnya ialah mengalahkan orang Badwi yang mengepung bandar Aleppo. Pada 10 Disember 1850, beliau meninggal dunia akibat malaria.

Pengebumian dan kubur
Bem dikebumikan di tanah perkuburan tentera di Aleppo. Pada tahun 1926, satu jawatankuasa dibentuk untuk membawa mayatnya kembali ke Poland. Makamnya direka oleh Adolf Szyszko-Bohusz dan dibina di sebuah pulau di dalam tasik, di Taman Strzelecki di Tarnów. Memandangkan Bem telah memeluk Islam, yang perlu untuk kerjayanya dalam Empayar Uthmaniyah, beliau tidak boleh dikebumikan di perkuburan Katolik namun reka bentuk unik makam ini – sebuah sarkofagus segi empat tepat yang berdiri di atas enam tiang dalam gaya ukiran Corinth, di atas tanah – membolehkan beliau dikebumikan di kampung halamannya. Pada sisi-sisi panjang sarkofagus itu bertulis: Józef Bem di depan, Bem apó, a magyar szabadságharc legnagyobb hadvezére 1848–1849 ("Datuk Bem, pemimpin terhebat perjuangan kebebasan Hungary 1848–1849" dalam bahasa Hungary) di belakang. Pada sisi-sisi yang lebih pendek فريق مراد باشا ("Leftenan Jeneral Murad Pasha") ditulis di satu sisi dan tahun 1794, 1850 dan 1929 (tahun kelahiran, kematian dan pengebumian semula beliau) di sisi yang lagi satu.

Makam tersebut siap pada Julai 1928. Bem digali semula pada 20 Jun 1929. Sebelum keranda itu sampai ke Tarnów, ia dipamerkan kepada orang ramai di Muzium Kebangsaan di Budapest dan kemudian di Istana Wawel di Kraków. Majlis pengebumian Jeneral Józef Bem di Tarnów berlangsung pada 30 Jun 1929. Keesokan harinya, keranda tersebut, setelah dipindahkan ke bangunan Persatuan Rifle, dibuka untuk penyelidikan antropologi. Tengkoraknya terlalu rapuh untuk dibuatkan acuan plaster. Pada 6 Julai pagi, selepas pembinaan perancah khas, keranda itu diangkat dengan kren ke atas makam dan diletakkan di dalam sarkofagus, dan sisinya ditutup dengan batu-bata.

Keperibadian dan legasi
Bem merupakan seorang lelaki yang dihormati kerana keberanian dan sifat perwira beliau, yang berkontras dengan ketinggian beliau. Beliau mempunyai daya tarikan dalam pengaruhnya: walaupun tiada seorang pun bawahannya yang Székely memahami bahasa beliau, kebanyakan daripada mereka menyanjungnya. Sebagai askar, Bem terkenal dengan pengendalian artilerinya yang cemerlang dan kepantasan perarakannya. Dalam bahasa Hungary, beliau sering dirujuk dengan penuh kasih sayang sebagai "Bem apó", yang lebih kurang bermakna "Datuk Bem" atau "Orang Tua Bem".

Pada tahun 1930-an Hungary dan Poland masing-masing mempunyai rejimen artileri berkuda yang dinamakan sempena beliau. Sehingga kini, Bem tetap menjadi Muslim paling terkenal di kedua-dua negara, sebahagiannya kerana peranannya dalam perjuangan kemerdekaan di kedua-dua buah negara.

Sebuah patung untuk memperingatinya didirikan di Marosvásárhely (kini Târgu-Mureş, Romania) tetapi beliau hidup lebih kekal dalam baris-barisSándor Petőfi: Tentera Transylvania (Az erdélyi hadsereg) (dalam bahasa Hungary) penyair kebangsaan Hungary Sándor Petőfi, yang gugur dalam perjuangan maut 31 Julai 1849 di Pertempuran Segesvár.

Revolusi Hungary 1956 (yang pada asalnya bermula sebagai protes simpati, menyokong bantahan Poznań Poland) bermula pada 23 Oktober dengan satu protes di kaki Patung Bem di Budapest.

 Karya 
Józef Bem juga menerbitkan karya dalam bahasa Perancis, Poland dan Jerman buku tentang sejarah Poland, teknologi dan aspek ketenteraan:

Józef Bem – "La Pologne dans ses anciennes limites et l'empire des Russies" 1836
Józef Bem - "Notes sur les fusées incendiaires"
Józef Bem – "Erfahrungen über die Congrevischen Raketen" (Uwagi o rakietach zapalających, Pengetahuan Praktikal tentang Roket Pembakar) 1820
Józef Bem – "O machinach parowych" (Tentang Enjin Wap) 
Józef Bem – "Węgrzy i Polacy w dzisiejszym stanie Europy" (Orang Hungary dan Poland di Eropah Kontemporari)  
Józef Bem – "O powstaniu narodowym" (Tentang Pemberontakan Kebangsaan)

 Penghormatan 
 Tiga setem pos peringatan dikeluarkan pada 10 Disember 1950 oleh Hungary sempena ulang tahun kematian beliau.colnect.com/en/stamps/list/country/6955-Hungary/year/1950/page/5,6. Kod katalog: Mi:HU 1142–44, Sn:HU 914–16, Yt:HU 979-81.
 Helaian cenderamata dikeluarkan pada 10 Disember 1950 oleh Hungary pada Hari Setem.colnect.com/en/stamps/stamp/179093-József_Bem_1794-1850_battle_of_Piski-Stamp_Day-Hungary. Kod katalog: Michel HU BL19, Nombor Setem HU C80, Yvert et Tellier HU BF24.
 Pada 15 Mac 1952, setemnya ada dalam siri Wira Revolusi 1848.colnect.com/en/stamps/stamp/178820-József_Bem_1794-1850_battle_of_Piski-Freedom_fighters_of_1848-Hungary. Kod katalog: Michel HU 1226, Nombor Setem HU 992, Yvert et Tellier HU 1036A.
 Poland mengeluarkan setem pos peringatan pada 15 Julai 1948 dalam siri Ulang Tahun Revolusi.colnect.com/en/stamps/stamp/137466-Generals_HDembinski_and_JBem-Revolution_Centenaries-Poland. Kod katalog: Michel PL 498, Nombor Setem PL 430, Yvert et Tellier PL 510, Stanley Gibbons PL 611, Nombor AFA PL 494, Katalog Setem Poland (Fischer) PL 451.
 Poland mengeluarkan setem pos pada 10 Disember 1950 sempena ulang tahun kematian beliau.colnect.com/en/stamps/stamp/138403-Josef_Bem_and_battle_scene-Death_cent_Of_Gen_JBem-Poland. Kod katalog: Michel PL 670, Nombor Setem PL 489, Yvert et Tellier PL 598, Nombor AFA PL 562, Katalog Setem Poland (Fischer) PL 532.

 Dalam budaya popular 
Penyair agung Poland, Cyprian Norwid, seorang keturunan Jan III Sobieski, mendedikasikan untuk Józef Bem puisi Bema pamięci żałobny rapsod (Rapsodi Pengebumian dalam Memori Bem), yang kemudiannya digunakan oleh artis-artis lain termasuk Zbigniew Herbert dan Czesław Niemen.

Sejak 1969, Bema pamięci żałobny rapsod (Rapsodi Penanggun dalam Memori Bem) oleh Czesław Niemen menjadi status kultus di Eropah Tengah dan juga di sebalik Tirai Besi.Czesław Niemen - Bema pamięci rapsod żałobny (video klip asal)

Pada 1974, versi Inggeris dirakam semula dengan bantuan Michał Urbaniak, John Abercrombie, Jan Hammer, Rick Laird dan Don Grolnick, yang diterbitkan di seluruh dunia oleh CBS Records International.NIEMEN - Mourner's Rhapsody (1974, CBS)

Pada 1977, intro Bema pamięci żałobny rapsod (Rapsodi Penanggun dalam Memori Bem) dari keluaran awal 1970 telah dibootleg oleh kumpulan rock Jerman Barat, Jane, sebagai intro dan ulangan intro untuk bahagian kedua album Krautrock elegik mereka Between Heaven and HellJane - Between Heaven and Hell 2/2 (salinan cetak rompak) juga serta-merta mencapai status rekod emas.

Keturunan Józef Bem kebanyakannya adalah golongan seniman dan perniagaan yang berkaitan dengan muzik di Poland, serta golongan dalam buangan dan termasuk penyanyi jazz Ewa BemEwa Bem & Czesław Niemen - Jednego serca (2000)Ewa Bem (diskografi di Discogs)Ewa Bem (laman utama - dalam pembinaan) dan saudara-saudaranya Aleksander Bem dan pemain gitar jazz Jarosław Bem.Jarosław Bem (diskografi di Discogs)

 Galeri 

Lihat juga
Sejarah Poland
Hubungan Poland-Hungary

 Rujukan 

Pautan luar
 Sydney Morning Herald

Kategori:Kelahiran 1794
Kategori:Kematian 1850
Kategori:Orang dari Tarnów
Kategori:Orang Revolusi Hungary 1848
Kategori:Pasha
Kategori:Muslim Poland
Kategori:Kakitangan ketenteraan Empayar Uthmaniyah
Kategori:Jurutera Poland
Kategori:Jeneral Poland
Kategori:Penulis ketenteraan Poland
Kategori:Orang Poland dari Empayar Austria
Kategori:Bangsawan Poland abad ke-19
Kategori:Penerima Salib Emas Virtuti Militari
Kategori:Orang yang memeluk Islam daripada Kristian
Kategori:Jeneral Pemberontakan November
Kategori:Orang Hungary keturunan Poland
Kategori:Kesateria Legion of Honour
Kategori:Ekspatriat Poland ke Empayar Uthmaniyah